CELEX: 62017CN0481
Language: da
Date: 2017-08-09 00:00:00
Title: Sag C-481/17: Anmodning om præjudiciel afgørelse indgivet af Administrativen sad Veliko Tarnovo (Bulgarien) den 9. august 2017 — Nikolay Yanchev mod Direktor na direktsia »Obzhalvane i danachno-osiguritelna praktika« (ODOP) Veliko Tarnovo pri Tsentralno upravlenie (TSU) na Natsionalnata agentsia za prihodite (NAP)

30.10.2017   
            
            
               DA
            
            
               Den Europæiske Unions Tidende
            
            
               C 369/5
            
         Anmodning om præjudiciel afgørelse indgivet af Administrativen sad Veliko Tarnovo (Bulgarien) den 9. august 2017 — Nikolay Yanchev mod Direktor na direktsia »Obzhalvane i danachno-osiguritelna praktika« (ODOP) Veliko Tarnovo pri Tsentralno upravlenie (TSU) na Natsionalnata agentsia za prihodite (NAP)
   (Sag C-481/17)
   (2017/C 369/06)
   Processprog: bulgarsk
   
      Den forelæggende ret
   
   Administrativen sad Veliko Tarnovo
   
      Parter i hovedsagen
   
   
      Sagsøger: Nikolay Yanchev
   
      Sagsøgt: Direktor na direktsia »Obzhalvane i danachno-osiguritelna praktika« (ODOP) Veliko Tarnovo pri Tsentralno upravlenie (TSU) na Natsionalnata agentsia za prihodite (NAP)
   
      Præjudicielle spørgsmål
   
   
               1)
            
            
               Skal 16. betragtning til Kommissionens beslutning fortolkes således, at det med hensyn til Kommissionens beføjelser på den ene side og princippet om medlemsstaternes procesautonomi og retssikkerhedsprincippet på den anden side er tilladt at anvende en national bestemmelse, hvorefter den i denne betragtning nævnte frist for at kontrollere, om betingelserne for den ydede statsstøtte er opfyldt, kun skal anses for en anvisning og ikke for en præklusionsfrist?
            
         
               2)
            
            
               Skal 7., 8., 14. og 45. betragtning til Kommissionens beslutning sammenhængende og teleologisk under hensyntagen til proportionalitetsprincippet fortolkes således, at en lovlig modtagelse/anvendelse af støtten kun gøres afhængig af, at de nationale betingelser om gennemførelsen af statsstøtten, som er nævnt i denne beslutning, opfyldes, eller er det tilladt ligeledes at forlange opfyldelse af yderligere betingelser i henhold til national ret, som ikke tjener til at opfylde de mål, som tildelingen af statsstøtten sigter mod?